Studentermedhjælper til PU &amp; OPP
Studentermedhjælper til projektudviklingsafdelingen
Har du passion for SoMe, tekstproduktion og cross media? Vi søger en studentermedhjælper med social media skills og talentfulde tekstproduktionsevner til vores projektudviklingsafdeling i MT Højgaard med start i februar 2019.
MT Højgaard er en af Nordens førende bygge - og anlægsvirksomheder, med kunder i Danmark og udvalgte steder i udlandet. Inden for projektudvikling råder vi i MT Højgaard over en bred vifte af kompetencer og erfaringer indenfor alt fra de mindre og enkeltstående projekter til decideret byudvikling, hvor boliger, erhverv og detailhandel integreres på en kreativ måde, som bidrager til hele områdets udvikling. I byggefasen indleder vi i MT Højgaard også arbejdet med at markedsføre salget af de kommende boliger og sikrer, at potentielle købere får information om projektet, og det er her, du kommer ind i billedet.
Som studentermedhjælper i vores projektudviklingsafdeling vil dine opgaver bl.a. være følgende:
Content produktion til Facebook, Instagram og annoncering
Udarbejdelse af månedlige nyhedsbreve
Idéudvikling og eksekvering af events til vores boligprojekter
Opdatering af vores projekt-hjemmesider (Wordpress)
Foto og video af vores boligprojekter
Facebook Business Administrator
Cross Media Strategi
Vi søger en idérig person, som har ”gå-på-mod”, gode kommunikations- og formidlingsevner og som har lyst til at give vores kunder den bedst mulige køberoplevelse. Vi forestiller os, at du er i gang med en videregående uddannelse inden for kommunikation, markedsføring, projektledelse eller lignende.
Arbejdstiden vil i gennemsnit være 15-20 timer om ugen og dit arbejdssted vil være i Søborg, hvor MT Højgaard har hovedkontor. Du vil blive en del af afdelingen ’Projektudvikling og OPP’, der står for at udvikle boligprojekter henvendt til både offentlige og private investorer.
Send din ansøgning via vores hjemmeside www.mth.dk. Har du spørgsmål til stillingen, så er du velkommen til at skrive en mail til Marketingchef, Maja Wulff på mwu@mth.dk. Ansøg gerne hurtigst muligt – vi kigger løbende på ansøgningerne. Seneste frist er 20. december 2018.